Maribor: 26. 8. 2021

Številka: 023/2021/1

Na osnovi 1. odstavka 335. člena Statuta Univerze v Mariboru (Statut UM-UPB13, Ur. l. RS, št. 41/2021) izdaja dekan Medicinske fakultete Univerze v Mariboru naslednji

**SKLEP**

**o razpisu postopka kandidiranja in imenovanja**

**prodekana za podiplomski študij**

**Medicinske fakultete Univerze v Mariboru**

**1.**

**(pravna podlaga)**

Članica Univerze ima praviloma štiri prodekane, ki pomagajo dekanu članice pri opravljanju nalog na področjih, ki jih določi dekan. Po potrebi ima lahko članica univerze tudi več prodekanov. Kandidacijske postopke za imenovanje prodekanov javno razpiše dekan, kandidacijski postopek za imenovanja prodekana za študentska vprašanja javno razpiše dekan in o tem obvesti Študentski svet članice, ki izmed vseh prispelih kandidatur predlaga enega izmed kandidatov. Izmed prispelih kandidatur izbere dekan članice kandidate za prodekana, o katerih poda Senat članice mnenje, v primeru prodekana, zadolženega za študentska vprašanja, dekan članice Senatu članice posreduje predlog Študentskega sveta članice, da poda mnenje o izbranem kandidatu.

Prodekane članice imenuje rektor Univerze na predlog dekana članice in po predhodnem mnenju Senata članice, praviloma štiri iz vrst visokošolskih učiteljev, za mandatno dobo štirih let, prodekana za študentska vprašanja pa iz vrst študentov. Mandatna doba prodekanov iz vrst študentov traja dve leti, s tem, da je lahko še enkrat imenovan.

Prodekani, zadolženi za izobraževalne dejavnosti, za raziskovalne dejavnosti, za mednarodno sodelovanje, za razvoj kakovosti ter prodekani, zadolženi za druge dejavnosti, se imenujejo izmed visokošolskih učiteljev, zaposlenih na članici Univerze v Mariboru.

**2.**

**(spolna slovnična oblika)**

V tem sklepu se izrazi, ki se nanašajo na osebe in so zapisani v moški slovnični obliki, uporabljajo kot nevtralni za ženski in moški spol.

**3.**

**(kandidacijski postopek)**

Vlogo s soglasjem za kandidata za prodekana za podiplomski študij Medicinske fakultete Univerze v Mariboru lahko poda vsak visokošolski učitelj Medicinske fakultete Univerze v Mariboru, zaposlen na Medicinski fakulteti Univerze v Mariboru.

Predlog (vlogo) s priloženim programom dela in s soglasjem kandidata se sestavi v enem izvodu in najkasneje **do četrtka 9. 9. 2021 do 10.00 ure** dostavi v tajništvo Medicinske fakultete Univerze v Mariboru.

**Kandidature se dostavijo na naslov: »Univerza v Mariboru, Medicinska fakulteta, Taborska ulica 8, 2000 Maribor, s pripisom “Kandidatura za prodekana za podiplomski študij MF UM ”, v zaprti pisemski ovojnici v enem izvodu.**

Tajništvo Medicinske fakultete Univerze v Mariboru prispele kandidature opremi z žigom in vpiše datum in čas vložitve.

Kandidature, ki ne bodo vložene v tajništvo Medicinske fakultete UM, do najkasneje 9. 9. 2021 do 10.00 ure, se ne bodo smatrale kot kandidature in ne bodo upoštevane.

**4.**

**(Komisija za pregled kandidatur)**

Dekan Medicinske fakultete Univerze v Mariboru imenuje tri člansko Komisijo za pregled kandidatur, od katerih mora biti en študent. Komisija za pregled kandidatur se sestane dne 9. 9. 2021 po 10.00 uri.

Visokošolski učitelj, ki je vložil kandidaturo za prodekana za podiplomski študij na Medicinski fakulteti UM, ne sme biti član Komisije za pregled kandidatur.

Komisija za pregled kandidatur preveri vložitev kandidatur v predpisanem roku, izpolnjevanje pogojev posameznih kandidatov in pisno soglasje kandidata ter oblikuje kandidatno listo za prodekana za podiplomski študij Medicinske fakultete Univerze v Mariboru po abecednem vrstnem redu.

V primeru, da Komisija za pregled kandidatur ugotovi, da je posamezna kandidatura nepopolna ali kako drugače nepravilna, vendar pa je pravočasna, z odločbo zavrne kandidaturo in zahteva od predlagatelja kandidature, da ustrezno dopolni oziroma spremeni kandidaturo in sicer najkasneje do 13. 9. 2021, do 10.00 ure.

**5.**

**(sklic Senata članice)**

Izmed prispelih kandidatur izbere dekan Medicinske fakultete Univerze v Mariboru kandidata za prodekana in do najkasneje 30. 9. 2021 skliče sejo Senata Medicinske fakultete Univerze v Mariboru na kateri Senat Medicinske fakultete poda mnenje o izbranem kandidatu.

**6.**

**(imenovanje prodekanov)**

Prodekana članice imenuje rektor univerze na predlog dekana članice in po predhodnem mnenju

Senata članice za mandatno dobo štirih let.

**7.**

**(javna objava sklepa)**

Ta sklep se javno objavi na oglasni deski in spletnih straneh Medicinske fakultete Univerze v Mariboru.

 Dekan Medicinske fakultete UM

 Prof. dr. Iztok Takač, dr. med.

Priloge:

* Obrazec Vloga
* Soglasje h kandidaturi